CELEX: 32022R0091
Language: lt
Date: 2022-01-21 00:00:00
Title: Komisijos įgyvendinimo reglamentas (ES) 2022/91 2022 m. sausio 21 d. kuriuo pagal Europos Parlamento ir Tarybos direktyvą (ES) 2019/883 nustatomi kriterijai, pagal kuriuos nustatoma, kad laive susidaro mažiau atliekų ir jos tvarkomos tvariai ir tausojant aplinką (Tekstas svarbus EEE)

2022 1 24   
               
               
                  LT
               
               
                  Europos Sąjungos oficialusis leidinys
               
               
                  L 15/12
               
            
         KOMISIJOS ĮGYVENDINIMO REGLAMENTAS (ES) 2022/91
         2022 m. sausio 21 d.
         kuriuo pagal Europos Parlamento ir Tarybos direktyvą (ES) 2019/883 nustatomi kriterijai, pagal kuriuos nustatoma, kad laive susidaro mažiau atliekų ir jos tvarkomos tvariai ir tausojant aplinką
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. balandžio 17 d. Europos Parlamento ir Tarybos direktyvą (ES) 2019/883 dėl uosto priėmimo įrenginių, į kuriuos pristatomos laivų atliekos, kuria iš dalies keičiama Direktyva 2010/65/ES ir panaikinama Direktyva 2000/59/EB (1), ypač į jos 8 straipsnio 5 dalį,
         kadangi:
         
                     (1)
                  
                  
                     kad būtų galima sumažinti Direktyvos (ES) 2019/883 8 straipsnio 4 dalyje nustatytus mokesčius, turėtų būti taikomi priede pateikti kriterijai;
                  
               
                     (2)
                  
                  
                     priedo 1 skirsnyje nustatyti kriterijai atspindi esmines pastangas mažinti atliekų kiekį. Todėl jie turėtų būti privalomi;
                  
               
                     (3)
                  
                  
                     priedo 2 skirsnyje nustatyti papildomi kriterijai gali būti taikomi siekiant skatinti taikyti konkrečią praktiką ir naudoti konkrečią įrangą, kurios taip pat gali būti naudingos mažinant atliekų kiekį. Todėl jie turėtų būti neprivalomi;
                  
               
                     (4)
                  
                  
                     siekiant nustatyti vienodas Direktyvos (ES) 2019/883 8 straipsnio 5 dalyje nustatyto mokesčių sumažinimo sąlygas, būtina, kad valstybės narės taikytų suderintą metodiką. Todėl pagal Direktyvą (ES) 2019/883 priimami įgyvendinimo aktai turėtų būti įgyvendinimo reglamentai;
                  
               
                     (5)
                  
                  
                     šiame reglamente nustatytos priemonės atitinka Jūrų saugumo ir teršimo iš laivų prevencijos komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            
               1.   Uosto priėmimo įrenginių operatoriai arba uostų direkcijos, apskaičiuodami mokesčio sumažinimą pagal Direktyvos (ES) 2019/883 8 straipsnio 5 dalies pirmos pastraipos b punktą, atsižvelgia į priedo 1 skirsnyje nustatytus kriterijus.
            
            
               2.   Uosto priėmimo įrenginių operatoriai arba uostų direkcijos, apskaičiuodami mokesčio sumažinimą pagal Direktyvos (ES) 2019/883 8 straipsnio 5 dalies pirmos pastraipos b punktą, gali atsižvelgti į priedo 2 skirsnyje nustatytus kriterijus.
            
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. sausio 21 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 151, 2019 6 7, p. 116.
      
      
         
            PRIEDAS
            1 SKIRSNIS
            
               1 straipsnio 1 dalyje nurodytų privalomų kriterijų sąrašas
            
            
                        Kriterijai
                     
                     
                        Susiję elementai
                     
                     
                        Susijęs MARPOL konvencijos priedas
                     
                     
                        Galimos tikrinimo priemonės (1)
                        
                     
                  
                        Atskyrimas laive pagal Rezoliuciją MEPC.295(71) ir užtikrintas pristatymas į tinkamus uosto priėmimo įrenginius, atitinkančius Direktyvos (ES) 2019/883 4 straipsnio 2 dalies d punktą
                     
                     
                        Eksploatavimas ir valdymas
                     
                     
                        V priedas
                     
                     
                        „Green Award“, ISO 21070, „Blue Angel“, „Green Marine“, atliekų pristatymo patvirtinimas, laivų klasifikacinės bendrovės patvirtintas laivui skirtas šiukšlių tvarkymo planas, ISO 14001 aplinkosaugos vadybos sistema
                     
                  
                        Aplinkos atžvilgiu tvari pirkimo politika (mažiau pakavimo medžiagų, pvz., didelės talpos pakuotės ir vienkartinių plastikinių gaminių vengimas)
                     
                     
                        Valdymas
                     
                     
                        V priedas
                     
                     
                        „Green Award“, ISO 21070, „Blue Angel“, „Green Marine“, laivų klasifikacinės bendrovės patvirtintas laivui skirtas šiukšlių tvarkymo planas, ISO 14001 aplinkosaugos vadybos sistema
                     
                  2 SKIRSNIS
            
               1 straipsnio 2 dalyje nurodytų neprivalomų kriterijų sąrašas
            
            
                        Kriterijai
                     
                     
                        Susiję elementai
                     
                     
                        Susijęs MARPOL konvencijos priedas
                     
                     
                        Galimos tikrinimo priemonės (2)
                        
                     
                  
                        Alternatyviųjų degalų (3) ir kitų energijos šaltinių (pvz., nuo kranto tiekiamos elektros energijos, vėjo, saulės energijos) naudojimas reiso į įplaukimo uostą arba prisišvartavimo metu
                     
                     
                        Laivo konstrukcija, technologija ir eksploatavimas
                     
                     
                        I priedas
                     
                     
                        „Green Award“, bunkerio atsargų papildymo važtaraščiai, naftos operacijų registracijos žurnalas, klasės sertifikatas arba teisės aktuose numatytas sertifikatas, laivų energijos vartojimo efektyvumo valdymo planas (SEEMP)
                     
                  
                        Baltosios dėžės sistemos naudojimas; ribinė vertė < 5 ppm (iš laivo išpilamam triumo vandeniui kontroliuoti ir stebėti)
                     
                     
                        Technologija ir eksploatavimas
                     
                     
                        I priedas
                     
                     
                        Klasės sertifikatas, tipo patvirtinimo dokumentai
                     
                  
                        Nafta užteršto vandens separatorius (OWS); ribinė vertė < 5 ppm
                     
                     
                        Technologija ir eksploatavimas
                     
                     
                        I priedas
                     
                     
                        Klasės sertifikatas, tipo patvirtinimo dokumentai, „Green Award“, Švarios laivybos indeksas (CSI), „Green Marine“, „Blue Angel“
                     
                  
                        OWS < 5 ppm + signalizavimo sistema ir automatinis stabdymas laivuose, kurių dydis < 10 000  GT
                     
                     
                        Technologija ir eksploatavimas
                     
                     
                        I priedas
                     
                     
                        Klasės sertifikatas, tipo patvirtinimo dokumentai, „Green Award“, CSI, „Green Marine“, „Blue Angel“
                     
                  
                        Laivas naftos filtravimo įrangos išpilamoms atliekoms nenaudoja, bet atskiria visą triumo vandenį ir šlamą ir vėliau juos išpila į uosto priėmimo įrenginius.
                     
                     
                        Eksploatavimas
                     
                     
                        I priedas
                     
                     
                        Naftos operacijų registracijos žurnalas, atliekų pristatymo patvirtinimas
                     
                  
                        Nuotekų valymo sistema, atitinkanti Tarptautinės jūrų organizacijos rezoliuciją MEPC.227(64), skirta visiems laivams, išskyrus keleivinius laivus, vykdančius veiklą specialiosiose teritorijose, kurioms taikomas MARPOL konvencijos IV priedas
                     
                     
                        Technologija, eksploatavimas ir valdymas
                     
                     
                        IV priedas
                     
                     
                        ES atitikties deklaracija pagal Europos Parlamento ir Tarybos direktyvą 2014/90/ES (4) arba klasės sertifikatas Taip pat reguliarus nepriklausomo tikrintojo atliekamas eksploatacinis tikrinimas.
                     
                  
                        Laivas į jūrą neišpila jokių nuotekų ir į uosto priėmimo įrenginius pristato visas nevalytas ir (arba) išvalytas nuotekas ir (arba) nuotekų dumblą.
                     
                     
                        Eksploatavimas
                     
                     
                        IV priedas
                     
                     
                        Atliekų pristatymo patvirtinimai
                     
                  
                        Pakartotinis naudojimas ir perdirbimas laive
                     
                     
                        Eksploatavimas ir valdymas
                     
                     
                        V priedas
                     
                     
                        ISO 21070, „Green Marine“, ISO 14001 aplinkosaugos vadybos sistema
                     
                  
               (1)  Gali būti pripažįstamos papildomos sistemos, pagal kurias laivai gali įrodyti, kad jie atitinka kriterijus.
            
               (2)  Gali būti pripažįstamos papildomos sistemos, pagal kurias laivai gali įrodyti, kad jie atitinka kriterijus.
            
               (3)  Apibrėžtų 2014 m. spalio 22 d. Europos Parlamento ir Tarybos direktyvoje 2014/94/ES dėl alternatyviųjų degalų infrastruktūros diegimo (OL L 307, 2014 10 28, p. 1).
            
               (4)  2014 m. liepos 23 d. Europos Parlamento ir Tarybos direktyva 2014/90/ES dėl laivų įrenginių, kuria panaikinama Tarybos direktyva 96/98/EB (OL L 257, 2014 8 28, p. 146).